OzLabs/hebrew-wiki-articles huggingface dataset:
יובל פרידמן

יובל פרידמן (נולד ב-30 ביוני 1971) הוא תסריטאי קולנוע וטלוויזיה ישראלי. בין היתר, פרידמן הוא בין יוצרי תוכנית הטלוויזיה ארץ נהדרת והסרט בית"ר פרובנס, שהיווה למעשה חלק מפרויקט הגמר שלו כסטודנט בחוג לקולנוע וטלוויזיה באוניברסיטת תל אביב. זוכה טקס פרסי הטלוויזיה בשנת 2021.

== חיים אישיים ==
יובל פרידמן הוא אחיהם של הקומיקאי טל פרידמן ושל ד"ר אריאל פרידמן, מרצה לתקשורת במכללת אורנים ואוניברסיטת תל אביב.

== תסריטים ==
* חלומות בהקיציס
* טייק אוויי (תוכנית טלוויזיה)
* בית"ר פרובנס
* ארץ נהדרת
* יצפאן
* זומזום
* הידוענים (סדרת טלוויזיה)
* האחים דה גמה
* השועלים
* מעצר בית
* זנזורי
* היהודים באים
*השוטר הטוב (עונה 1)
* סופשלי

== קישורים חיצוניים ==

* 
* יובל פרידמן, [https://web.archive.org/web/20070919182852/http://www.livecity.co.il/36032/yuval היום שבו מת האיש האחרון מהמאה ה-19], סיפור קצר שכתב פרידמן

קטגוריה:תסריטאי טלוויזיה ישראלים
קטגוריה:תסריטאי קולנוע ישראלים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:זוכי פרס האקדמיה לטלוויזיה: תסריטאים
קטגוריה:זוכי תחרות פרסי הטלוויזיה לילדים ולנוער: תסריטאים
קטגוריה:ישראלים שנולדו ב-1971
פרנצ'סקו גספאריני

פרנצ'סקו גספאריני (באיטלקית: Francesco Gasparini; 1661 - 22 בפברואר 1727) היה מלחין בארוק ומורה איטלקי.

== חייו ==
גספאריני נולד בקאמיורה, סמוך ללוקה ולמד מוזיקה אצל ג'ובאני לגרנצי. הוא היה מנהל מוזיקלי של בית המחסה של החסד (Pio Ospedale della Pietà), בית יתומות שהעסיק את אנטוניו ויוואלדי כמורה למוזיקה. 

בין תלמידיו של גספאריני היו בנדטו מרצ'לו ודומניקו סקרלטי. 

בין יצירותיו הייתה האופרה Bajazette, שהמלחין לאונרדו לאו הוסיף לה סצינות קומיות בשנת 1722, כהקדמה לאופרות הקומיות שכתב בעצמו בהמשך.

==קישורים חיצוניים==

קטגוריה:מלחינים מתקופת הבארוק
קטגוריה:מורים למוזיקה
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1668
קטגוריה:נפטרים ב-1727
הטבח בטבריה

הבית בו משפחות יהודיות נשרפו חיים
מתרס שהוקם באחת הכניסות לטבריה למניעת כניסת כלי רכב של הצבא הבריטי
נרצחי הפרעות מובאים לקבורה
הטבח בטבריה היה התקפה של פורעים ערבים על היהודים תושבי שכונת קריית שמואל בטבריה, שאירעה בליל 2 באוקטובר 1938 (ח' בתשרי ה'תרצ"ט), כחלק ממאורעות תרצ"ט. בתקיפה נרצחו 19 יהודים, מתוכם 11 ילדים.

==מהלך המאורעות==
בתקופת המנדט הבריטי הייתה טבריה עיר בעלת אוכלוסייה מעורבת, של יהודים וערבים. בתקופה הקודמת להתקפה, ההגנה בטבריה לא הייתה מאורגנת כיאות. בשכונת קריית שמואל התגוררו 2,000 תושבים, כשמתוכם רק 36 חברי הגנה פעילים. בליל ההתקפה היו בשכונה רק 15 מגינים ולא היה ניתן לאייש את כל העמדות. כתוצאה מכך, הופקרו העמדות בצד הצפוני-מזרחי של העיר, מתוך הנחה שההתקפה מצד זה הפונה לים הכנרת תהיה קשה ביותר. כוחות פלוגות הלילה של אורד וינגייט היו עסוקות בפעולות בגליל התחתון, וכפי הנראה וינגייט הוטעה באותו יום על ידי מידע מסולף שסופק לו על ידי מארגני ההתקפה על טבריה.

עם רדת הלילה חסמו ערבים את כל הדרכים המובילות לטבריה במחסומי אבנים. בשעה 21:00 החלו לירות על העיר מכל עבריה, ובו בעת חדרה לעיר קבוצה של כ-70 ערבים מכיוון צפון-מזרח. הקבוצה שחדרה התחלקה לשתיים: חלקם חדרו לשכונת קריית שמואל, וחלקם התקיפו את בית הממשלה, והציתו אותו ואת המחסן של מחלקת העבודות הציבוריות. 

הקבוצה שחדרה לשכונת קריית שמואל לא נתקלה בשום הפרעה. הם התחילו את מעשיהם בבית השמש ברחוב הרצל פינת רחוב אוהל-יעקב תוך התקדמות במורד רחוב הרצל כשהם פורצים לבתים, טובחים בתושבים ושורפים את המבנים. בבית אחד נרצחו אם וחמשת ילדיה, ובבית אחר נרצחה משפחה של ארבע נפשות. בית הכנסת הועלה באש ושָמָשו נרצח ליד ספר התורה. האירוע כולו נמשך כארבעים דקות ובסיומו יצאו הפורעים מהשכונה ללא התנגדות. שני נוטרים שחשו לעזרת השכונה נתקלו במארב ונהרגו.

ליד היישוב מצפה נתקלו הפורעים הנסוגים במארב של פלוגות הלילה שהרג חמישה מהם.

==תוצאות==
מעודדים מהצלחת פעולתם בטבריה, רצחו ערבים ב-27 באוקטובר 1938 את ראש העירייה היהודי של טבריה, זאכי אלחדיף.

ההגנה הקימה ועדת חקירה בראשות יוסף אבידר, שחשפה כשלים רבים בהגנת העיר והמליצה על צעדים שיש לנקוט. מיכל גרבוביץ, תושבת העיר עזרה לפעילי הגנה לחשוף פעילות עוינת של ערבים בעיר.

== הנצחה ==
<gallery>
 קובץ:Tiberias massacre 1938 - memorial stone 2.jpg|אבן זכרון שהונחה במורד רחוב הרצל ליד אחד הבתים בו היו נרצחים
 קובץ:Tiberias massacre 1938 - memorial circle 1.jpg|פסל במרכז כיכר "לא תרצח" במורד רחוב הרצל (צד אחד)
 קובץ:Tiberias massacre 1938 - memorial circle 2.jpg|פסל במרכז כיכר "לא תרצח" במורד רחוב הרצל (צד שני)
 קובץ:Tiberias massacre 1938 - old house 1.jpg|אחד מהבתים ברחוב הרצל בהם נרצחו תושבים (בית מקורי). המבנה משמש כיום כשטיבלך חסידי
</gallery>

==לקריאה נוספת==
* ספר תולדות ההגנה, כרך ב' חלק שני, הוצאת משרד הביטחון, 1973

==קישורים חיצוניים==

* 

;כתבות באתר עיתונות יהודית היסטורית מאותה העת:
* ; 
* 
* ; 
* 
* 
* 
* 
* 
* 
* 
* 

קטגוריה:חללי היישוב במרד הערבי הגדול
טבח
טבריה
קטגוריה:פיגועי טרור בארץ ישראל
קטגוריה:1938 בארץ ישראל
קטגוריה:המרד הערבי הגדול
קטגוריה:הגליל: פיגועים
קטגוריה:מעשי טבח ביהודים
קטגוריה:אישים הקבורים בקבר אחים
קטגוריה:פיגועים שבהם נרצחו בני משפחה
משפט הנורמליזציה של נתר

במתמטיקה, ובמיוחד אלגברה קומוטטיבית, משפט הנורמליזציה של נתר הוא תוצאה טכנית חשובה שהוכיחה אמי נתר.

==ניסוח המשפט==
המשפט קובע שכל תחום שלמות שהוא אלגברה נוצרת סופית מעל שדה <math>K</math>, הוא הרחבה שלמה של חוג פולינומים. כלומר, קיימים באלגברה איברים בלתי תלויים אלגברית <math>y_1,\dots,y_d \in A</math> כך שכל איבר <math>a \in A</math> מאפס פולינום מתוקן עם מקדמים ב-<math>B=K[y_1,\dots,y_d]</math>.

מקרה פרטי של המשפט הוא הניסוח הבא:
: יהי <math>K</math> שדה אינסופי ו-<math>A=K[a_1,...,a_n]</math> אלגברה נוצרת סופית מעל <math>K</math>. אזי קיימים <math>y_1,...,y_m</math> כאשר <math>m \le n</math> כך ש-<math>y_1 , ... , y_m</math> בלתי-תלויים אלגברית ו-<math>A</math> היא מודול נוצר סופית מעל <math>B = K[y_1,...,y_m]</math>, כלומר: קיימים <math>x_1,...,x_\ell</math> (עם <math>\ell \in \mathbb{N}</math> סופי) כך ש-<math>A = B x_1 + ... + B x_\ell</math>.

==שימושים ומסקנות==
משפט הנורמליזציה של נתר נחשב למשפט בסיסי באלגברה קומוטטיבית, ויש לו שימושים רבים להוכחות משפטים בסיסיים בתחום.

* למת זריצקי - שדה אפיני הוא אלגברי. כלומר, אם <math>R=K[a_1,...,a_n]</math> אלגברה אפינית ושדה, אז <math>[R:K] < \infty</math>.

: מספר מסקנות מלמת זריצקי:
: - שדה אפיני מעל שדה סגור אלגברית הוא רק השדה עצמו.
: - אם <math>H \subseteq R</math> תת-אלגברה כלשהי, ו-<math>P</math> אידיאל מקסימלי, אז <math>P \cap H</math> אידיאל מקסימלי של <math>H</math>.
: - כל אידיאל מקסימלי של שדה סגור אלגברית הוא מהצורה <math>\langle \lambda _1 -a_1,..., \lambda _n -a_n \rangle</math>. משפט זה מהווה התאמה בין נקודות של מרחב אפיני ואידיאלים מקסימליים, ומהווה משפט בסיסי בגאומטריה אלגברית.
* דרגת הטרנסצנדנטיות של כל אלגברה אפינית (תחום שלמות) שווה לממד קרול שלה.

==משמעות גאומטרית==
במונחים גאומטריים, <math>B</math> הוא חוג הקואורדינטות של המרחב האפיני <math>K^d</math>, <math>A</math> הוא חוג הקואורדינטות של יריעה אלגברית כלשהי (שחייבת להיות מאותו ממד כמו <math>B</math>).
מכיוון ש-<math>\,B\subseteq A</math>, הרי שקיים הומומורפיזם הכלה:
:<math>\phi:B\rightarrow A</math>, <math>\phi(x) = x</math>
המורפיזם המושרה על הסכמות האפיניות הוא מורפיזם סופי:
<math>\phi:Spec(A)\rightarrow Spec(B)</math>
.

המסקנה היא שכל יריעה אלגברית היא כיסוי מסועף של מרחב אפיני.

==לקריאה נוספת==
<div class="mw-content-ltr">
* 
* 
</div>

נורמליזציה של נתר
קטגוריה:תורת החוגים
נורמליזציה של נתר
איניגו ג'ונס

איניגו ג'ונס (באנגלית: Inigo Jones; 15 ביולי 1573 – 21 ביוני 1652) היה אדריכל אנגלי שנחשב לאחד מחשובי האדריכלות האנגלית. ג'ונס היה זה אשר הביא את סגנון אדריכלות הרנסאנס לאנגליה ולצרפת.

==ביוגרפיה==
ג'ונס נולד בסמית'פילד שבמרכז לונדון, בן ליצרן בדים קתולי ולשי. ג'ונס נקרא על שם אביו איניגו (ככל הנראה קיצור של "איגנשיוס" - "ignatius") והוטבל בכנסיית סנט ברת'ולומיו הקטנה. לא ידוע היכן התחנך בצעירותו, אולם בסוף המאה ה-16 נסע ללמוד אדריכלות באיטליה, ובכך היה לאחד מראשוני תושבי אנגליה שעשה זאת).

ג'ונס ביקר באיטליה בין השנים 1598–1603 (ככל הנראה במימון רוג'ר מנרס, הארל החמישי מרות'לנד), ובשנית בין 1613 ו-1614. בביקוריו הושפע מסגנון אדריכלות הרנסאנס האיטלקי וכן מעבודותיו של אנדראה פלדיו. השפעות אלו נראו לימים בתכנוניו של ג'ונס ובכך הביא לאנגליה את סגנון האדריכלות הפלדיאנית, הקרוי על שמו של פלדיו.

עם פרוץ מלחמת האזרחים האנגלית בשנת 1642 הוחרם רכושו, אולם זה הושב לו בשנת 1646. בתקופה שבה הוחרם רכושו התגורר במגורים שניתנו לו בבית סומרסט. 

ג'ונס נקבר בכנסיית רציף סנט בנט פאול שבלונדון.

===עבודותיו הבולטות===
[[בית המלכה בגריניץ']]
עם יצירותיו הידועות ביותר של ג'ונס נמנים בית המלכה שבגריניץ', אותו תכנן בשנת 1616, ובית הסעודות שהיה חלק מארמון וייטהול, אותו תכנן ג'ונס בשנת 1619 בסיועו של עוזרו ואחיינו, האדריכל ג'ון וב.

ג'ונס תכנן את מתחם קובנט גרדן במימונו של פרנסיס ראסל, הארל הרביעי מבדפורד, אשר ביקש ממנו לתכנן פיאצה איטלקית. ראסל התחייב לבנות בכיכר כנסייה, אולם ביקש לחסוך בהוצאות ועל מנת לבנות יותר יחידות דיור במתחם הורה לג'ונס לבנות "אסם". ג'ונס הסכים, אולם לעוזרו אמר כי יבנה את "האסם הכי יפה באירופה".

ג'ונס שימש כמנהל עבודות הבנייה עבור המלך צ'ארלס הראשון ובמסגרת תפקיד זה התבקש לערוך סקר ארכיטקטוני של סטונהנג' והיה הראשון שערך מדידות מסודרות במקום. כמו כן תכנן עבור המלכה הנרייטה מריה את הקפלה הקתולית בבית סומרסט.

==תחומי יצירה נוספים==
תחפושת בעיצובו של איניגו ג'ונס
בנוסף להיותו אדריכל מוכשר ג'ונס פעל רבות בתחום עיצוב תפאורות ותלבושות לתיאטרון. הוא היה לראשון שתכנן תפאורות נעות עבור התיאטרון האנגלי. כמו כן, תכנן תחפושות, תלבושות ואביזרי במה עבור בן ג'ונסון.

==לקריאה נוספת==
* מייקל ליפמן, Inigo: The Troubled Life of Inigo Jones, Architect of the English Renaissance. לונדון, הוצאת הדליין בוק, 2003.

==קישורים חיצוניים==

* 
* 
* 

==הערות שוליים==

קטגוריה:לונדון: אישים
קטגוריה:ילידי 1573
קטגוריה:נפטרים ב-1652
קטגוריה:אדריכלים בריטים במאה ה-17
משפטי כהן-סיידנברג

במתמטיקה, ובעיקר באלגברה קומוטטיבית, משפטי כהן-סיידנברג (Going up and going down theorems) קובעים שאם חוג קומוטטיבי <math>R</math> הוא שלם אלגברית מעל תת-חוג <math>C</math>, אז כל אידיאל ראשוני בחוג הקטן "ניתן להרמה" לחוג הגדול. המשפט הוכח על ידי אברהם סיידנברג ואירווין כהן

באופן פורמלי, נניח כי <math>R</math> הוא חוג חילופי וכי <math>S</math> הוא תת-חוג של <math>R</math>. נניח כי <math>R</math> שלם אלגברית מעל <math>S</math> (כלומר כל איבר ב-<math>R</math> הוא שורש של פולינום מתוקן עם מקדמים מ-<math>S</math>). נניח כי <math>P</math> הוא אידיאל ראשוני ב-<math>S</math>. מסקנת המשפט היא שקיים אידיאל ראשוני <math>\,P'</math> ב-<math>R</math> הנמצא מעל <math>P</math>, כלומר מתקיים <math>\ P = P'\cap S</math>.

 
כהן-סיידנברג
קטגוריה:תורת החוגים
STS-32

STS-32, היא המשימה ה-33 בתוכנית המעבורות של נאס"א והמשימה ה-9 של מעבורת החלל קולומביה. משימה זו הייתה הראשונה ששוגרה מכן השיגור 39A מאז משימת STS-61-C ב-12 בינואר 1986. משימה זו הייתה אחת הארוכות לאותה תקופה, 10 ימים. לפני משימה זו הייתה משימת STS-9 למשימה בעלת אותו משך זמן שבוצעה על ידי הקולומביה גם כן, ותכליתה הייתה להיות משימת "מעבדת החלל" הראשונה.

== צוות ==
* מפקד המשימה: דניאל ברנדנסטיין 
* טייס: ג'ים ות'רבי 
* מומחה למשימה: בוני דנבאר 
* מומחה למשימה: דייוויד לואו (G. David Low)
* מומחה למשימה: מרשה אייווינס 

== המשימה ==
המעבורת שוגרה ב-9 בינואר 1990. עיקר המשימה הייתה לשחרר לחלל את לוויין ההגנה ליסאט-F5 של סינקום ואת LDEF, ניסוי החשיפה הארוכה לחלל , שאיסופו התעכב בארבע וחצי שנים בעקבות אסון צ'לנג'ר שאירע ב-1986.
ביום הטיסה הרביעי, מומחה המשימה, דנבאר הפעיל את הזרוע הרובוטית והצליח לחבר אותה ל-LDEF, שגודלו היה כשל אוטובוס. גוף הניסוי הועבר לתא המטען של המעבורת עד לחזרתה לכדור הארץ.

איסוף המיכל תועד בסרט Destiny in Space שצולם במצלמת IMAX.

==גלריה==
<gallery>
1990 s32 Syncom 4-F5 Deployment.jpg|הלוויין משוחרר לחלל
1990 s32 LDEF and Columbia over Namibia.jpg|קולומביה אוספת את מיכל הניסוי בחזרה
</gallery>

== קישורים חיצוניים ==

* [https://www.nasa.gov/mission/sts-32/ דף המשימה באתר נאס"א]
* [http://spacefacts.de/mission/english/sts-32.htm תיאור המשימה]
* [https://historycollection.jsc.nasa.gov/JSCHistoryPortal/history/shuttle_pk/pk/Flight_033_STS-032R_Press_Kit.pdf דיווח לעיתונות]
* [https://www.youtube.com/watch?v=xCEU5R4xdRM סרטון על המשימה]

==הערות שוליים==

STS-032
קטגוריה:1990 בארצות הברית
אדולף בוטנאנדט

אדולף פרידריך יוהאן בוטנאנדט (גרמנית: Adolf Friedrich Johann Butenandt) (24 במרץ 1903 - 18 בינואר 1995) היה ביוכימאי גרמני, חתן פרס נובל לכימיה לשנת 1939 (לצד לבוסלב רוז'יצ'קה) "על עבודתו על הורמוני מין". ממשלת גרמניה הנאצית הכריחה אותו לוותר על הפרס, והוא קיבל אותו רק ב-1949, לאחר נפילת המשטר הנאצי (ב-1945).

==ביוגרפיה==
בוטנאנדט נולד בברמרהאפן-וסרמינדה, ליד ברמן. הוא התחנך בברמרהאוון, ולמד כימיה באוניברסיטאות מרבורג וגטינגן. ב-1927 קיבל תואר דוקטור לפילוסופיה בכימיה מאוניברסיטת גטינגן, שם למד אצל אדולף וינדאוס (חתן פרס נובל לכימיה לשנת 1928). ב-1931 נישא לאריקה זיגנר, ולזוג נולדו במשך השנים שבעה ילדים.

אסטרון
אדולף וינדאוס וולטר שילר מחברת התרופות שרינג ייעצו לבוטנאנדט לחקור הורמונים שהופקו משחלות. מחקר זה הוביל אותו לגילוי האסטרון והורמוני מין נשיים חשובים אחרים, שהופקו מאלפי ליטרים של שתן. על מחקר זה זכה בפרס נובל לכימיה לשנת 1939, יחד עם לבוסלב רוז'יצ'קה, שעבד על סינתזה של מספר סטרואידים שהתגלו באותה תקופה.

לאחר ההביליטציה שלו (ההסמכה העליונה בתחום האקדמי, הקיימת במספר מדינות באירופה) ב-1931, היה למרצה בגטינגן. ב-1933 היה לפרופסור באוניברסיטה הטכנית של דנציג, ולאחר ביקור בארצות הברית היה למנהל מכון קייזר וילהלם לביוכימיה (לימים מכון מקס פלאנק לביוכימיה) בברלין-דהלם ב-1936.

ב-1 במאי 1936 הצטרף למפלגה הנאצית (מספר חבר מפלגה 3,716,562).

כאשר המכון עבר לטיבינגן ב-1945, היה לפרופסור באוניברסיטת טיבינגן. ב-1956 המכון עבר לפרבר של מינכן, ובוטנאנדט היה לפרופסור באוניברסיטת מינכן. בוטנאנדט גם היה נשיא חברת מקס פלאנק לקידום המדע, כממשיכו של אוטו האן, בין השנים 1960 ל-1972.

בוטנאנדט גילה את הפרומון בומביקול, המופרש על ידי טוואי המשי, ונתן לו את שמו, ב-1959.

בוטנאנדט מת במינכן ב-1995, בגיל 91.

==קישורים חיצוניים==

* [http://www.nndb.com/people/424/000100124/ פרטים אודותיו] באתר NNDB
* 
* 

קטגוריה:זוכי פרס נובל לכימיה
קטגוריה:כימאים גרמנים
קטגוריה:זוכי פרס נובל גרמנים
קטגוריה:סגל אוניברסיטת גטינגן
קטגוריה:סגל אוניברסיטת מינכן
קטגוריה:בעלי תואר דוקטור מאוניברסיטת גטינגן
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת גטינגן
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1903
קטגוריה:גרמנים שנפטרו ב-1995
STS-36

STS-36, היא המשימה ה-34 בתוכנית המעבורות של נאס"א והמשימה ה-6 של מעבורת החלל אטלנטיס. האטלנטיס שוגרה כשעל מטענה ציוד של מחלקת ההגנה של ארצות הברית (כנראה לוויין ריגול, "מיסטי"). משימה זו הייתה המשימה הרביעית ששוגרה בלילה בכל תוכנית מעבורות החלל והשנייה ששוגרה בלילה מאז אסון צ'לנג'ר.

== צוות ==
* מפקד המשימה: ג'ון קרייטון 
* טייס: ג'ון קספר 
* מומחה למשימה: ריצ'רד מוליין (Richard M. Mullane)
* מומחה למשימה: דייוויד הילמרס (David C. Hilmers)
* מומחה למשימה: פייר ת'ואט (Pierre J. Thuot)

== המשימה ==
השיגור בוצע ב-28 בפברואר 1990 בשעה 2:50:22 EST. הוא נקבע במקור ל-22 בפברואר 1990, אך נדחה שוב ושוב עקב מחלתו של מפקד הצוות ותנאי מזג אוויר גרועים. זו הייתה הפעם הראשונה מאז אפולו 13 ב-1970, שמשימת חלל הושפעה ממחלתו של איש צוות. ניסיון השיגור הראשון שתוכנן מחדש, שנקבע ל-25 בפברואר 1990, אך בוטל עקב תקלה במחשב הבטיחות. ניסיון נוסף, שנקבע ל-26 בפברואר 1990, בוטל עקב תנאי מזג האוויר. השיגור המוצלח ב-28 בפברואר 1990 נקבע לחלון שיגור מסווג. משקל השיגור למשימה זו סווג.
המשימה.

כמבצע של משרד ההגנה, המטען של STS-36 נשאר מסווג באופן רשמי. STS-36 שיגר לוויין בודד, המתואר גם כ-AFP-731. על פי דיווחים בתקשורת שבועיים אחר כך, שיגור הלוויין נכשל, הוא סבל מתקלה טכנית ונשרף שנפל לכדור הארץ.
== ראו גם ==
* משימות מעבורות החלל

== קישורים חיצוניים ==

* [https://www.nasa.gov/mission/sts-36/ דף המשימה באתר נאס"א]
* [http://spacefacts.de/mission/english/sts-36.htm תיאור המשימה]

==הערות שוליים==

STS-034
קטגוריה:1990 בארצות הברית
פול אנד בר

פול אנד בר (באנגלית: Pull and Bear) היא רשת חנויות אופנה ספרדית לקהל צעיר. שייכת לקבוצת "אינדיטקס".

הרשת מוכרת מגוון רחב של בגדים, נעליים, תכשיטים, תיקים ולאחרונה גם מוצרי איפור ובישום.

== היסטוריה ==
רשת החנויות הוצגה לראשונה בשנת 1991 על ידי קבוצת אינדטקסט. בשנת 1992, בתחילת דרכה, פעלה הרשת בפורטוגל בלבד, ולאחר מכן גם ביוון ומלטה. בשנת 1998 הציגה את קו ה-XDYE המציע מראה ספורטיבי והיי-טקי המקושר לאייקוני הנוער של המאה ה-21.

הרשת פועלת כיום בארצות רבות מסביב לעולם.

== קישורים חיצוניים ==

* 

קטגוריה:חברות אופנה ספרדיות
קטגוריה:רשתות שיווק
קטגוריה:רשתות אופנה
ארמון פלסנטיה

ארמון פלסנטיה (באנגלית: Palace of Placentia) הוא ארמון של בית המלוכה האנגלי שהיה ממוקם בגריניץ' שבלונדון. הארמון נבנה על ידי המפרי, דוכס גלוסטר בשנת 1428 על גדת נהר התמזה. כיום עומד במיקום בו עמד הארמון בית החולים גריניץ'.

==היסטוריה== 
בראשית תקופת מלכותו של הנרי השישי שימש הדוכס המפרי כעוצר. בעת כהונתו הקים את הארמון וכינה אותו "בלה קורט" - "החצר היפה" (Bella Court). בשנת 1447 ירד המפרי מגדולתו בשל מחלוקת בינו לבין המלכה החדשה מרגרט מאנז'ו, הואשם בבגידה ומת בכלא (ככל הנראה נרצח). המלכה מרגרט מאנז'ו החרימה את ארמונו, שינתה את שם הארמון ל"ארמון פלסנטיה" ועברה לגור בו.

הארמון שימש מקום מגוריהם העיקרי של מלכי אנגליה במשך כ-200 שנה. בארמון נולדו המלך הנרי השמיני (בשנת 1491), ובו התגורר עם אשתו הראשונה קתרין מארגון. בארמון נולדה בתו הבכורה, לימים המלכה מרי הראשונה בפברואר 1516. 

לאחר נישואיו של הנרי השמיני לאן בולין נולדה בארמון בתו השנייה, לימים המלכה אליזבת הראשונה בשנת 1533.

הנרי השמיני נישא בארמון לאן מקליבס בשנת 1540.

הנסיכות מרי ואליזבת התגוררו בארמון במהלך שנות מלכותן. בתקופת מלכותם של המלכים ג'יימס הראשון וצ'ארלס הראשון נבנה בסמוך לארמון בית המלכה, בתכנונו של האדריכל איניגו ג'ונס.

במהלך מלחמת האזרחים האנגלית נכבש הארמון על ידי הכוחות האנטי מלוכניים, והפך למחנה מעצר לשבויים. בשנת 1660 החליט המלך צ'ארלס השני לשקם את הארמון וביקש מהאדריכל ג'ון וב לתכנן עבורו ארמון חדש. רק מבנה אחד נבנה בפועל. מרבית מבני הארמון נהרסו אולם עבודות השיקום הופסקו והשטח נותר ריק ולא שב לשמש כבית מגורים מלכותי. בסוף המאה ה-17 נבנה באתר בית החולים גריניץ', אשר בשנת 1873 הפך לחלק מהמכללה הימית המלכותית של גריניץ'. כיום ממוקמים במבני בית החולים אוניברסיטת גריניץ' ומכללת טריניטי למוזיקה.

בחפירות ארכאולוגיות שנערכו במקום בשנת 2005 התגלו שרידי הקפלה המלכותית מתקופת טיודור.

==קישורים חיצוניים==

* [http://www.bbc.co.uk/london/content/articles/2006/02/17/insideout_tudorchapel_feature.shtml כתבה על גילוי הקפלה מתקופת טיודור] באתר ה-BBC

פלסנטיה, ארמון
פלסנטיה, ארמון
פיוסתי

פִיוּסְתִי או פִיוּסְתִיש<ref>שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא , או בצורה הבסיסית ללא היחסה; בספרות המקצועית רווחת יותר השיטה השנייה. ראו .</ref> היה מלך חתי לתקופה מאוד קצרה באמצע המאה ה-17 לפנה"ס בסביבות העיר חתושה. שמו מוזכר בכתבי אַנִיתַה כמי שהובס על ידי אניתה לפחות פעמיים. מסופר כי בפעם השנייה הובס פיוסתי ליד העיר שַלַמְפָה/שלמפש.

מאוחר יותר הצליח אניתה לכבוש את העיר מוכת הרעב חתושה – בירתו של פיוסתי. לאחר כיבושה החריב אניתה לחלוטין את העיר והטיל קללה על המקום. רק המלך לברנה השני החל בבניתה המחדש של העיר והפכה לבירת החתים בפעם נוספת.

==קישורים חיצוניים==
[http://www.hittites.info/history.aspx?text=history%2fHattic.htm#Piyusti פיוסתי], באתר על מלכי החתים

== הערות שוליים ==

קטגוריה:מלכי החתים
בישון פריזה

בישון פריזה הוא גזע של כלבי לוויה קטנים.

== היסטוריה ==
מקור הגזע הוא בצרפת. הוא היה מוכר בצרפת וכנראה משם הובא לאי טנריפה. במאה ה-13 הוא התגלה מחדש על ידי יורדי ים איטלקים שהביאו אותו חזרה ליבשת אירופה. שם אומץ על ידי אצילים והפך לגזע מועדף בחצרות המלוכה השונות.

בסוף המאה ה-18 ותחילת המאה ה-19 החל גזע הבישון פריזה לשמש ככלב שעשועים בקרקסים ובמופעי כלבים שונים, אולם כיום הוא משמש בעיקר כחיית מחמד וככלב בית משפחתי חם ואוהב.

== אופי ==
כלב בישון פריזה ידוע במזגו הטוב. מדובר בכלב רגוע וחביב מאוד בקרב משפחות, בשל התאמתו לחיים עם ילדים והיענותו לאהבה שילדים מפגינים כלפיו. זהו כלב נמרץ, אוהב משחקים וסקרן מאוד, ועל כן חשוב להעסיק אותו ולשחק איתו במהלך היום.
כלב בישון פריזה הוא כלב אינטליגנטי מאוד ובעל יכולת קליטה גבוהה, ועל כן הוא נוח מאוד לאילוף, בדרך כלל.

== טיפול ובריאות ==
בעייתו הנפוצה ביותר של הבישון פריזה, מבחינה בריאותית, היא עיניים דומעות. לבישון פריזה עיניים רגישות, אשר דומעות לעיתים קרובות ומחייבות טיפול קבוע. נוסף לכך, יש לכלבי בישון פריזה נטייה לבעיות עור שונות, המחייבות טיפול וטרינרי. במקרה זה, יהיה על בעליו לדאוג למזון מיוחד ולטיפול במשחות עור שונות. ככלל, מדובר בכלב חביב מאוד שאינו דורש טיפול מרובה מלבד המצוין לעיל.

פרוותו של הבישון פריזה אינה נושרת, וממשיכה לגדול עם השנים. יש לסרק אותו לעיתים קרובות, לרחוץ אותו, ולקצץ את פרוותו, באופן קבוע, על מנת למנוע הצטברות לכלוך בפרווה ובעיות עור. מאחר שהוא כמעט שאינו משיר את פרוותו, הוא נחשב לכלב היפואלרגני, שבאופן יחסי אינו מעורר אלרגיה.

== מראה חיצוני ==
צבעו של הבישון פריזה לבן, אולם לעיתים רחוקות נוספים ללבן גם גוונים של צהבהב או אפרסק.
כלבי בישון פריזה קטנים ומשקלם נע בדרך כלל בין 3 ל-7 קילוגרם, אך לא נדיר להיתקל בכלבים מעט גדולים מזה.

==קישורים חיצוניים==

* 

==הערות שוליים==

קטגוריה:הקבוצה התשיעית של הפדרציה הבין-לאומית לכלבנות
קטגוריה:הקבוצה הראשונה של מועצת הכלבנות האוסטרלית הלאומית
קטגוריה:הקבוצה השישית של מועדון הכלבים הקנדי
קטגוריה:גזעי כלבים
פפיון (כלב)

פפיון הוא כלב לוויה זעיר שהיה מצוי בבתיהם של בני אצולה, מוצאו בצרפת ובבלגיה. יש הגורסים שמקורו בספנייל ספרדי ננסי שהיה מצוי במאה ה-16. צורתו ופרוותו הארוכה מרמזות שייתכן שהוא תוצאה של הכלאה מאחד כלבי השפיץ הצפוניים.

== מראה חיצוני ==
על ראשו של הפפיון יש כתם לבן. הכלב בעל חרטום מחודד ועדין שבקצהו אף שחור. עיניו עגולות וממוקמות נמוך למדי. האוזניים נפולות או זקופות מעוטרות תמיד בשיער רב וממוקמות בחלק האחורי של הראש. גובהו האופייני 20-28 ס"מ, ומשקלו 3-5 ק"ג. לכלב הפפיון פרווה ארוכה ולבנה, אולם אזור הפנים יהיה לרוב בצבעים מגוונים כגון: חום ושחור.

== אופי ==
אופיו של כלב הפפיון מאוד נוח מאחר שמדובר בכלב רגוע ובעל מזג טוב, אולם הוא כלב שאוהב לשחק ולהוציא אנרגיה בחוץ ועל כן חשוב להוציא אותו למשחקים והפעלה בחוץ לפחות פעם ביום. כלב הפפיון אוהב ונאמן לבעלים שלו ולמשפחתו, הכלב מסתדר נהדר עם ילדים קטנים. בזכות הרגישות שלו הוא חש את מצב הרוח של בעליו ומנסה להתאים את עצמו. עם זאת אי אפשר לא להקדיש לו זמן, מדובר בכלב מפונק מאוד אשר דורש תשומת לב ואהבה מבעליו.

== טיפול ==
כמו שנאמר לעיל, אחד הדברים המרכזיים שצריך להביא לידי ביטוי אצל כלב פפיון זה הוצאתו לבצע פעילות גופנית באופן יומיומי. כמו כן, חשוב לציין כי לרוב כלבי הפפיון יש רגישות גבוהה לחומרי הרדמה ויש לטפלו בדרכים ותרופות מסוימות. בסך הכל מדובר בכלב בריא ונוח לאילוף וטיפול.

== קישורים חיצוניים ==

* 

קטגוריה:הקבוצה התשיעית של הפדרציה הבין-לאומית לכלבנות
קטגוריה:הקבוצה הראשונה של מועצת הכלבנות האוסטרלית הלאומית
קטגוריה:הקבוצה החמישית של מועדון הכלבים הקנדי
קטגוריה:גזעי כלבים
ג'ון וב

ג'ון וב (באנגלית: John Webb; 1611 – 24 באוקטובר 1672) היה אדריכל אנגלי.

==ביוגרפיה==
ג'ון וב נולד בסמיתפילד שבלונדון. וב נשא לאישה את אחייניתו של האדריכל ומעצב התפאורות והתלבושות לתיאטרון איניגו ג'ונס בשנת 1628 והפך עוזרו האישי ושותפו של ג'ונס. וב וג'ונס תכננו יחד את בית הסעודות שבוייטהול ברובע וסטמינסטר שבלונדון; את בית וילטון שבסולסברי שבוילטשייר.

לאחר מותו של ג'ונס בשנת 1652 ירש וב את רכושו של ג'ונס לרבות ספרייתו הגדולה ואוסף הציורים האדריכלים הגדול שלו.

בשנת 1652 תכנן וב את אכסדרת העמודים הראשונה בסגנון נאו קלאסי שנבנתה באנגליה - ד'ה ויין שבהמפשייר.

בשנת 1662 תכנן וב את חצר המלך צ'ארלס בגריניץ' בסמוך לבית המלכה במסגרת התוכניות לבנייה מחדש של ארמון פלסנטיה אשר לא יצאו אל הפועל. לימים מבנה זה הפך לחלק מבית החולים גריניץ'.

בין השנים 1654–1668 תכנן וב את הבנייה של טירת בלוובר בלסטרשייר, וכן ביצע מספר תוספות לבית נורת'מברלנד.

וב חקר את סטונהנג' ופרסם ספר אודות המבנה יחד עם איניגו ג'ונס ועם וולטר צ'רלטון, וכן כתב תזה על השפה הסינית - ספר המבוסס על יומני מסע של נזירים ישועיים כיוון שמעולם לא ביקר בסין.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אדריכלים בריטים במאה ה-17
קטגוריה:אנגלים שנולדו ב-1611
קטגוריה:נפטרים ב-1672
החדר החשוך

החדר החשוך (באנגלית: The Dark Room) הוא ספר מתח מאת הסופרת הבריטית מינט וולטרס, אשר נכתב בשנת 1995. הספר ראה אור בעברית בשנת 2001.

==עלילה==
העלילה מתחילה בדיווח על תאונת דרכים, שמיקומה בשדה תעופה נטוש. בתאונה מעורב רכב אחד, שנהרס לגמרי. שם הנהגת בו הוא גברת ג'יין אימוג'יין ניקולה קינגסלי, שהופכת למחוסרת הכרה.

ג'יין קינגסלי, ג'ינקס בפי כל מכריה, צלמת אופנה מצליחה ובתו של איל תעשייה מפורסם, מתעוררת במרפאה שאליה הובאה לאחר תאונת דרכים, שבה הייתה מעורבת כשהיא סובלת מאמנזיה. היא אינה זוכרת דבר ממה שאירע בשבועיים האחרונים. קרוביה והשוטרים מספרים לה שהיא ניסתה להתאבד משום שהארוס שלה, ליאו, נטש אותה זמן קצר לפני נישואיהם וברח עם חברתה הטובה ביותר, מג. לדבריהם, היא שתתה שני בקבוקי יין והסיעה את מכוניתה לתוך קיר בטון, ורק באורח נס נשארה בחיים.

ג'ינקס משוכנעת שלא הייתה לה כל סיבה להתאבד: הרי היא זו שרצתה לסיים את יחסיה עם ליאו, ואם לא היא גרמה לתאונה, מי גרם לה ולמעשה ניסה להורגה?

המסתורין נחשף בהדרגה, כשזיכרונה של ג'ינקס חוזר אליה אט אט. כאשר מתגלות ביער סמוך גופותיהם של מג ושל ליאו, נופל החשד על ג'ינקס, ופרשת הרצח של בעלה, שהתרחש עשר שנים קודם לכן, נבחנת מחדש. כל הראיות מצביעות על אשמתה וג'ינקס נאבקת לאחות שברי זיכרונות של ייאוש ושל אימה, זיכרונות שיביאו להצלתה או להרשעתה.

==סגנון הספר==
"החדר החשוך" משלב אירועים חיצוניים עם מצבים נפשיים ואווירת אי-הוודאות והאימה אינה מרפה לאורך כל הסיפור ועד לסופו המפתיע. "החדר החשוך" הוא ספר מתח, אשר במרכזו תעלומה הנפתרת בסוף העלילה – לכאורה רומן קלאסי. אף על פי כן, הן מבחינת התוכן והן מבחינת המבנה, זהו ספר מאוד מודרני: מבחינת התוכן – העלילה מתרחשת ברקע של חיים מודרניים בבריטניה בסוף המאה ה-20. מבחינת המבנה – הספר למעשה מסוגנן מבחינת דרך העברת המידע כמו סרט קולנוע: העלילה אינה מחולקת לפרקים, כנהוג בדרך כלל בספרים, אלא לסצנות, כאשר בתחילת כל סצנה מצוינים המקום והזמן המדויקים. מספר פעמים המידע אף מועבר לקורא באמצעות כתבה בעיתון המפרסמת עדכונים לגבי חקירתה של ג'ינקס, או באמצעות רישומי החוקרים.

==עיבודים==
הספר עובד לסרט טלוויזיה של ה-BBC בשנת 1999. בסרט מככבים דרוולה קירוואן בתפקיד ג'ינקס וג'יימס וילבי בתפקיד ד"ר פרות'רו.

==קישורים חיצוניים==
* 

קטגוריה:ספרי מתח
קטגוריה:ספרי 1995
קטגוריה:ספרים שעובדו לסרטים
קטגוריה:ספרי ספריית מעריב
הרשות לשיקום האסיר

הרשות לשיקום האסיר (רש"א) היא גוף ממשלתי טיפולי-שיקומי, בעל עצמאות סטטוטורית הכפוף לשר הרווחה, שתפקידו שיקום אסירים כלואים ומשוחררים. בשירות מועסקים עובדים סוציאליים וכן גם מדריכים ומתנדבים שעברו הכשרה ייחודית.

== מיפוי הפעילות ==
הרשות לשיקום האסיר מפעילה שלושה סוגים של מוקדים:
* נציגים המגיעים לבתי הסוהר ומסייעים לשירות בתי הסוהר במתן שירותי חינוך והכוונה אישית ותעסוקתית, שתסייע בשיקום האסירים.
* נציגים היושבים ברשויות המקומיות, בסמוך ללשכות הרווחה, ומסייעים בליווי פרטני, סינגור ותיווך.
* הוסטלים של הרשות לשיקום האסיר, בהם משתכנים אסירים משוחררים למשך זמן קצוב, שבו מתאפשר בהדרגה שיקומם התעסוקתי והחברתי.
פעילותה של הרשות, פרושה לאורך כל הארץ לפי החלוקה למחוזות: צפון, מרכז, נתניה, דרום וירושלים.

== תפקידי הרשות לשיקום האסיר ==
* גיבוש מדיניות שיקום אסירים
* הכנת תוכניות שיקום לקראת שחרור
* יצירת מודעות חברתית בנושא שיקום האסיר
* שיקום אסירים בקהילה ובהוסטלים, 
* סיוע למשפחת האסיר בעת המאסר ואחריו, ופיתוח פרויקטים למען נשות האסירים וילדיהם 
* ביצוע תוכניות שיקום בפיקוח, כדוגמת שיקום תורני בישיבות ובמדרשות, שיקום וליווי תעסוקתי

== מעמד תוכניות השיקום ==
הרשות אחראית על שיקום אסירים לאחר השחרור, ועד שנתיים מיום השחרור.
הרשות מעניקה מענה שיקומי הוליסטי רחב המותאם למגוון אוכלוסיות, ביניהן: נשים, נוער וצעירים, שיקום תורני החברה הערבית והחברה הבדואית. ומכוונות לכל סוגי העבירות.

כל תוכניות השיקום שנכתבות ברשות מבוססות על שלוש הנחות יסוד:

# רצף טיפולי בין הכלא לקהילה משפר את סיכויי האסירים להשתלב בקהילה
# תעסוקה כנדבך מרכזי והכרחי בתהליך שיקומם של אסירים משוחררים
# השנה הראשונה לשחרור היא הקריטית ביותר מבחינת שיעורי מועדות.

=== ועדת שחרורים ===
כאשר מתקיים דיון בעניינו של אסיר בוועדת השחרורים, קיים משקל לשאלה האם הוכנה עבורו תוכנית שיקום לתקופת השחרור המוקדם. האסיר יכול להציג לוועדה תוכנית שיקום מטעם הרשות לשיקום האסיר (רש"א) ובעקבות כך, לוועדת השחרורים תהיה נטייה לשחרר את האסיר (בכפוף לתנאי התוכנית).

במקרה שהאסיר אכן נמצא מתאים לתוכנית רש"א, תיבנה עבורו תוכנית שיקום באופן פרטני  המותאמת לנסיבותיו ולצרכיו, אשר יכולה לכלול את הפנייתו להוסטל של רש"א, טיפול בקהילה בעיר מגוריו, טיפול פרטני ו/או קבוצתי, תוכנית עבודה ופיקוח תעסוקתי, תוכנית הכוללת רכיב של איזוק אלקטרוני ועוד בהתאם לסוג העבירה ומאפייניו הקרימינוגניים של המטופל.

תוכנית הטיפול כוללת התחייבות מצד האסיר המשוחרר להתמיד בתעסוקה, לעמוד בזמנים, להגיע לטיפול פרטני, משפחתי וקבוצתי ולשתף פעולה עם טיפולים אלה.

== ראו גם ==
* תוכניות לשיקום אסירים בישראל
* מאסר 

== לקריאה נוספת ==
* אמיר, מ., הורוביץ ושגיב, שיקום האסיר המשוחרר בקהילה, ירושלים, הרשות לשיקום האסיר, 2005.
* דרובני, אמיר, ההוסטלים של הרשות לשיקום אסירים כאמצעי לשיקום אסירים משוחררים, הרשות לשיקום האסיר, ירושלים, 1993
* טלגם, מ. (עורך), שיקום אסירים בקהילה. בתוך עיונים בקרימינולוגיה מס' 4, 1989.

== קישורים חיצוניים ==
* 
* 
* 
* 
* 
* 
* 
* [http://www.ted.com/talks/angela_patton_a_father_daughter_dance_in_prison.html אנג'לה פאטו: נשף אבות ובנות... בכלא] – אודות שמירה על קשרי המשפחה של האסירים כחלק מתהליך השיקום. הרצאה באנגלית מאתר [http://www.ted.com/ TED] עם כתוביות בעברית 
* 

קטגוריה:ישראל: עבודה סוציאלית
קטגוריה:ישראל: כליאה
קטגוריה:ישראל: תאגידים סטטוטוריים
מדליית ברוס

מדליית הזהב על שם קתרין וולף ברוס (באנגלית: The Catherine Wolfe Bruce Gold Medal) היא פרס המוענק מדי שנה על ידי האגודה האסטרונומית של האוקיינוס השקט (ASP) בעבור מפעל חיים והישגים יוצאי דופן באסטרונומיה. המדליה והאסטרואיד "323 ברוסיה" קרויים שניהם על שם קתרין וולף ברוס (1816–1900) תורמת ונדבנית אמריקאית שתרמה לבניית טלסקופים רבים.

המדליה הוענקה לראשונה בשנת 1898 לסיימון ניוקומב, ובין זוכיה המפורסמים אנרי פואנקרה (1911), אדווין האבל (1938), סוברהמניאן צ'נדראסקאר (1952), מרטין שוורצשילד (1965), ויליאם אלפרד פוֹלֶר (1979) ויעקב זלדוביץ' (1983).

==קישורים חיצוניים==

* 
* [http://www.phys-astro.sonoma.edu/brucemedalists/ מדליית ברוס], באתר Sonoma State University 

*
ברוס
ברוס
וס בראון

וסלי מייקל "וס" בראון (אנגלית: Wesley Michael "Wes" Brown; נולד ב-13 באוקטובר 1979 בלונגסייט, מנצ'סטר) הוא כדורגלן עבר אנגלי ששיחק כבלם.

==קריירת מועדון==
בראון החל לשחק כדורגל באקדמיה לכדורגל של מנצ'סטר יונייטד. אף שהשקיע מיטב זמנו ומרצו בכדורגל, לא זנח את הלימודים והיה תלמיד מחונן. ב-1996 חתם לראשונה על חוזה מקצועני ביונייטד. כבר בגיל נוער קטף תארים בשורות קבוצתו, כשזכה בגביע האנגלי ובאליפות הליגה לנוער, ובתואר אישי כשנבחר לשחקן הצעיר המצטיין של אקדמיית הנוער בעונות ו-.

ב-4 במאי 1998 ערך בראון את הופעת הבכורה שלו נגד לידס יונייטד כשנכנס כמחליף, ובעונה הבאה שותף יותר כששיחק מספר משחקים כמגן ימני וכבלם, לצד יאפ סתאם. באותה עונה, זכה ווס בראון עם מנצ'סטר בטרבל. בעונת סבל בראון מפציעה ומיעט לשחק. הוא שב לאיתנו בעונות הבאות ואף זומן לסגל נבחרת אנגליה למונדיאל 2002, אולם בסוף עונת נפצע שוב כשקרע את הרצועה הצולבת והחמיץ את רוב העונה הבאה.

למרות יכולתו הטובה והשבחים הרבים שלהם זכה ממאמנו אלכס פרגוסון ומהתקשורת, בראון לא זומן לסגל נבחרתו ליורו 2004 ולמונדיאל 2006, אך זומן שוב לסגל הנבחרת במוקדמות יורו 2008.

בראון היה שותף לזכייה בתארים לאורך העשור, אליפויות, גביעים, גביע הליגה וזכייה נוספת בליגת האלופות.

ב-7 ביולי 2011 חתם בסנדרלנד. ב-21 בספטמבר 2016 חתם בבלקברן רוברס. ב-15 באוגוסט 2017 חתם בקראלה בלאסטרס מליגת העל ההודית שם סיים את הקריירה שלו שחקן.

לבראון שני אחים: קלייב בראון וריס בראון, כדורגלן אף הוא.

== תארים ==
;מנצ'סטר יונייטד
* אליפות: 1998/1999, 1999/2000, 2000/2001, 2002/2003, 2006/2007, 2007/2008, 2008/2009
* הגביע האנגלי: 1998/1999, 2003/2004
* גביע הליגה: 2005/2006, 2009/2010
* ליגת האלופות: 1998/1999, 2007/2008
* אליפות העולם לקבוצות: 2008

==קישורים חיצוניים==

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני מנצ'סטר יונייטד
קטגוריה:כדורגלני סנדרלנד
קטגוריה:כדורגלני בלקברן רוברס
קטגוריה:כדורגלני קרלה בלסטרס
קטגוריה:מנצ'סטר: כדורגלנים
קטגוריה:כדורגלני נבחרת אנגליה
קטגוריה:כדורגלני מונדיאל 2002
קטגוריה:אנגלים שנולדו ב-1979
כפל לשון

כפל לשון הוא שם כולל לחידות הכוללות איורים, בהן חבויה משמעות כפולה ("תרתי-משמע"), בסגנון החידות בתשבצי היגיון. כפל המשמעות יכול להתבסס על כתיב או על שמיעה, במדויק או במקורב. כך, למשל, התפרסם בעבר כפל לשון, המציג דגים המצפים לאוכל, שהוא בעצם פתיון של דייגים, ופתרונו הוא "יש למה לחכות", שנשמע בקירוב כ"יש למעלה חכות".

==תפוצה והיסטוריה בישראל==
חידות כפל הלשון נפוצות מאוד בישראל. שיא הפופולריות שלהן היה בשנות ה-90 של המאה ה-20, בהן הן התפרסמו מדי שבוע בשני העיתונים הנפוצים בישראל – ידיעות אחרונות ומעריב.

===שילונדע===
הוצאת ידיעות אחרונות, 2005]]
החידות בידיעות אחרונות נכתבו על ידי יגאל שילון, ואת הציורים צייר המאייר שי צ'רקה. המדור שהציג חידות אלו נקרא "שילונדע" – משחק מילים, בסגנון לשון נופל על לשון, בין יגאל שילון לביטוי "שלא נדע". הציורים שהופיעו בו הזכירו תמונות מתוך קומיקס, שלרוב מכיל דמויות אנושיות ואף קריקטורות של דמויות ידועות, ומ"בועות" קומיקס עם מלל כלשהו, המיוחס לאחת או יותר מהדמויות. עם ירידת הפופולריות שלהן, נפסקה כתיבת חידות אלו ב"ידיעות אחרונות". מדור זה החל להתפרסם בדצמבר 1991, והופיע במדור "7 לילות" ולאחר מכן בשבועון פנאי פלוס. יוצרי שילונדע הוציאו ספרים עם מיטב מחידות המדור, שנקרא על שם המדור. בשנים האחרונות שילון כותב חידות הקשורות לנושאים ספורטיביים במסגרת מוסף הספורט של העיתון, תחת הכותרת "כפל שילון"

===כףלשון===
כףלשון; עדי ואבי גבעון, [[הוצאת עופרים בע"מ, 2004]]
בעיתון מעריב, המדור נקרא כףלשון, עוד משחק מילים, המשלב בין כפל לשון לכיף, אף שעל פי חוקי העברית התקנית, אין לכתוב "כיף" בכתיב חסר. כותבי המדור הם החידונאים עדי ואבי גבעון. הקריקטוריסט זאב (יעקב פרקש) צייר את החידות עד מותו ב-2004. החידות התפרסמו בעבר במוסף סוף השבוע, וכיום הן מתפרסמות במוסף התשבצים המיוחד של מעריב סופהשבוע, "המשבצת".

גם יוצרי חידות הכףלשון הוציאו ספר עם חידות נבחרות מהמדור, שנקרא על שם המדור. הכנסות ספר זה מוקדשות להנצחת זכרו של יעקב פרקש.

==ראו גם==

* אמפיבוליה

==קישורים חיצוניים==

קטגוריה:חידות
קטגוריה:שעשועי לשון
אנינות

אנינות (או אנינה או אוֹנְנות) היא המצב בו מצוי קרובו של הנפטר בזמן שלאחר מות קרובו ועד קבורתו של הנפטר. אוֹנֵן הוא כינויו של אדם המצוי במצב של אנינות.

המושג מופיע בתורה פעמיים: במעשר ובקדשים. במעשר: לֹא אָכַלְתִּי בְאֹנִי מִמֶּנּוּ (דברים כו יד), ו"אוני" הוא מלשון אבל על מת (ראו באבן עזרא על התורה שם שם); ובקדשים, שאמר אהרן אחרי מות שני בניו: וַתִּקְרֶאנָה אֹתִי כָּאֵלֶּה וְאָכַלְתִּי חַטָּאת הַיּוֹם הַיִּיטַב בְּעֵינֵי ה' (ויקרא י יט). כלומר, אונן אסור לאכול במעשר שני ובקדשים. אנינות לגבי דינים אלה שייכת ביום המיתה עד השקיעה (אפילו קברו את המת בו ביום), ומדרבנן עד שייקבר אם לא נקבר בו ביום.

בנוסף, ההלכה פוטרת את האונן מקיום מצוות עשה, ולפי שיטות מסוימות אף אוסרת עליו לקיים מצוות אלו. כך למשל, האונן לא מקיים הנחת תפילין, תפילה וברכת המזון. 
עם זאת אונן חייב בכל מצוות לא תעשה מדאורייתא ודרבנן<ref>פתחי תשובה על שולחן ערוך יו"ד שמ"א, א</ref>. לצד פטור זה מחויב האונן במנהגי אבלות מסוימים. אנינות לגבי דינים אלו מסתיימת מיד כשנקבר המת, אפילו קברו את המת ביום המיתה.

ההיקף המדויק של דיני האבלות בהם נוהג האונן מצוי במחלוקת בין הראשונים. הרמב"ם והרי"ץ גיאת פוטרים את האונן כמעט מכל מנהגי האבלות. לעומתם אחרים כמו רבנו פרץ מחייבים את האבל כמעט בכל מנהגי האבלות לצד האיסורים המיוחדים לאונן. (בשונה מהאונן, לאבל בשבעת ימי אבלותו, מותר לאכול בשר ולשתות יין). עם זאת החובה לנהוג לפי ההלכות המיוחדות לאנינות פוסקת בשבתות ובימים טובים.

מן התורה, אדם נחשב אונן רק ביום שבו מת קרובו. לאחר שקיעת החמה אין הוא נחשב אונן מן התורה, אך חכמים גזרו עליו דיני אונן אף לאחר השקיעה, עד שייקבר המת. במידה וקרובי הנפטר אינם יכולים ואף התייאשו מהאפשרות להביא את קרובם לקבורה, פוסקת החובה לנהוג מנהגי אנינות. במקרה כזה יש לעבור לנהוג מנהגי אבלות ולהתחיל בשבעת ימי האבל.

מי שהיה 'תפוס' ומת בתפיסה ולא ניתן לקוברו – לא חל אנינות על קרוביו מכיוון שאין המת מוטל לפניהם כיון שלא נתנוהו (התופסים) לקבורה. וכן מי שהוא אסור בבית האסורים ומת לו מת – אין לו דין אונן שאינו יכול להתעסק בקבורתו.

שולחן ערוך פסק שבמקום שרגילים שאנשים מיוחדים מוציאים את המת, לאחר שיתעסקו הקרובים בצרכי הקבורה ימסרו להם והם יקברוהו, ברגע שנמסר להם אינו מוטל עוד על הקרוב לקברו ולכן מותרים הקרובים לאכול בשר ולשתות יין אפילו קודם שהוציאוהו מהבית (אף על פי שלא חל עדיין האבלות<ref>ש"ך.</ref>). הפתחי תשובה בשם נודע ביהודה כתב שמרגע שמותרים בבשר ויין חייבים במצוות ובמקום שהולכים עם המת לקברו לא מועילה מסירת המת, לכן בימינו אף על פי שהקרובים מסרו את המת לחברא קדישא, נוהגים דיני אנינות עד לאחר הקבורה.

== קישורים חיצוניים ==
* 
*
* 
* 

==הערות שוליים==

קטגוריה:פטירה ואבל ביהדות
קטגוריה:מוות: היבטים דתיים ופסיכולוגיים
קיפלינג (חברה)

סמליל החברה
קיפלינג (באנגלית: Kipling) היא חברה לייצור תיקים, אביזרים וכדומה. ידועה בעיקר בזכות התיקים שהיא מייצרת, כגון תיקי יד מניילון, תרמילים, מזוודות ועוד, וכן בזכות האביזרים שהיא מייצרת, המעוטרים במחזיק מפתחות שאליו צמודה דמות הקוף הפרוותי שמהווה את סימן ההיכר של החברה.

החברה הוקמה ב-1987 באנטוורפן, בלגיה ומקור שמה הוא בשמו של הסופר והמשורר האנגלי רודיארד קיפלינג. 

ניתן להשוות את החברה לפראדה בשל קו תיקי הניילון היוקרתיים והיקרים שלה. עם זאת ניתן למצוא תיקי קיפלינג זולים יחסית לאלו של קו הניילון. החברה הגיעה לשיאה באמצע שנות ה-90 של המאה ה-20, כשתיקיה הפכו לטרנד אופנתי והוחזקו על ידי כוכבים כמו טום קרוז, ג'ים קארי וג'ון טרבולטה.

==קישורים חיצוניים==

* 

* [http://www.kipling-il.co.il Kipling-IL.co.il] - אתר קיפלינג ישראל 
* 

קטגוריה:חברות אופנה בלגיות
קטגוריה:חברות בלגיות
שארל השני, דוכס אורליאן

שארל השני, דוכס אורליאן (22 בינואר 1522 - 9 בספטמבר 1545 צרפתית: Charles II d'Orléans), היה בנו השלישי של פרנסואה הראשון מלך צרפת.

==ביוגרפיה==
שארל נולד ב-22 בינואר 1522, לפרנסואה הראשון, מלך צרפת ולקלוד, דוכסית ברטאן, בתו של לואי השנים עשר, מלך צרפת. בשנת 1536, אחרי מותו של יורש העצר פרנסואה דה פראנס, בנו בכורו של המלך פרנסואה הראשון, קיבל שארל, בנו הצעיר של המלך, את התואר דוכס אורליאן מידי אחיו אנרי שהפך ליורש העצר. שארל שלקה במחלת אבעבועות שחורות בפניו, שגרמה לו לאבד את ראייתו באחת מעיניו, היה הבן המועדף על אביו המלך.

בשנת 1542, כבש שארל השני את לוקסמבורג במלחמה נגד קרל החמישי, קיסר האימפריה הרומית הקדושה, אולם נטש אותה על מנת לבוא לעזרתו של אחיו אנרי, שהטיל מצור על העיר פרפיניאן (שבדרום צרפת) ללא הצלחה. ב-19 בספטמבר 1544 נחתם הסכם קרפי בין צרפת לבין הקיסרות הרומית הקדושה, שלפיו שארל השני דוכס אורליאן היה אמור לשאת לאישה את אנה, ארכידוכסית אוסטריה, שהייתה אחייניתו של קרל החמישי, ולקבל לידיו כנדוניה את דוכסות מילאנו.

אולם, הסכם זה לא היה מקובל על אנרי יורש העצר, שהיו לו תביעות לדוכסות מילאנו כצאצאה של ולנטינה ויסקונטי, בתו של הדוכס הראשון של מילאנו. התפתח מצב של יריבות בין שארל השני דוכס אורליאן לבין אחיו אנרי יורש העצר, יריבות שקרל החמישי קיווה לנצל על מנת להחליש את כוחה של ממלכת צרפת. בסתיו של 1545 המלך פרנסואה הראשון ובניו אנרי יורש העצר ושארל השני דוכס אורליאן היו בדרכם אל העיר בולון-סור-מר, שלחופי תעלת למאנש, שהושמה במצור. אך בדרכם זו נדבק שארל השני במגפה שגרמה למותו.

שארל השני דוכס אורליאן נקבר לצד אחיו, פרנסואה דה פראנס, בבזיליקת סן-דני שליד פריז.

==אילן יוחסין==

==קישורים חיצוניים==

* 

קטגוריה:בית ולואה
קטגוריה:דוכסי אורליאן
קטגוריה:ילידי 1522
קטגוריה:נפטרים ב-1545
קדם-סדר

בתורת הקבוצות, יחס המוגדר על קבוצה נקרא קדם-סדר אם הוא רפלקסיבי וטרנזיטיבי.

קדם-סדר אנטי-סימטרי הוא יחס סדר, בעוד שקדם-סדר סימטרי הוא יחס שקילות. היחס היחיד השייך לשתי מחלקות אלה גם יחד הוא יחס השוויון.

לדוגמה, יחס החילוק <math>a\mid b</math> בין מספרים שלמים הוא קדם-סדר, אך אינו סדר (למשל, המספרים <math>\pm2</math> מחלקים זה את זה). דוגמה זו ניתן להכליל לכל חוג, והיא שימושית בעיקר בתחומי שלמות.

מקדם-סדר נתון <math>\mathcal R</math> אפשר לקבל יחס סדר באופן הבא: מגדירים יחס שקילות <math>\equiv</math> עבורו <math>a\equiv b</math> אם ורק אם <math>(a,b)\in\mathcal R</math> וגם <math>(b,a)\in\mathcal R</math>. על מחלקות השקילות של יחס זה אפשר להגדיר את היחס <math>[a]\lesssim[b]</math> אם ורק אם <math>(a,b)\in\mathcal R</math>, וזהו יחס סדר.

==קישורים חיצוניים==
*

קטגוריה:קבוצות סדורות
קטגוריה:יחסים מתמטיים
פו-שרומה

פּוּ-שרומַה או פּוּ-שַרוּמַש<ref>שמות חתיים של מקומות, אלים ואנשים יכולים להיות מתועתקים עם סיומת ־ש, המציינת את יחסת הנושא , או בצורה הבסיסית ללא היחסה; בספרות המקצועית רווחת יותר השיטה השנייה. ראו .</ref> (וגם חִישְמִי-שַרוּמַש, שכן ההברה הראשונה בשמו נכתבה בשומרוגרמה PU, שהגייתה איננה ודאית וייתכן שנהגתה "חישמי", אך בודאי לא "פו") היה מלך החתים מסביבות שנת 1700 לפנה"ס ועד שנת 1680 לפנה"ס. פּוּ-לוּגַל-מַה נחשב לדמות חצי אגדית לפי חלק מהחוקרים ובהם אמיל פורר (Emil Orcitirix Gustav Forrer) שחקר את תרבויות אשור והחתים במאה ה-19. 

מסופר על פו-שרומה שעוד בהיותו מלך התמרדו נגדו בניו, ולכן עשה את חתנו לברנה הראשון ליורש העצר. בעקבות החלטה זו נגלתה מחלוקת בין פַּפַּחַדִלְימַה, בנו ויורשו הטבעי של פו-שרומה, אשר נתמך על ידי הקצינים הבכירים בצבא. מעט מאוד ידוע על המאבק בין פפחדלימה ללברנה הראשון, אך ברור שהאחרון ניצח במאבק והוכתר למלך החתים.

==קישורים חיצוניים==
* [http://www.hittites.info/history.aspx?text=history%2fEarly+Empire.htm#PUsarruma פו-שרומה], באתר על מלכי החתים
* [https://web.archive.org/web/20120422094002/http://history-world.org/hittites.htm החתים], באתר היסטוריית העולם

== הערות שוליים ==

קטגוריה:מלכי החתים
קטגוריה:נפטרים ב-1680
האוניברסיטה הנורווגית למדעים וטכנולוגיה

האוניברסיטה הנורווגית למדעים וטכנולוגיה (בנורווגית: Norges teknisk-naturvitenskapelige universitet; בראשי תיבות: NTNU) היא אוניברסיטה ציבורית בעיר טרונדהיים שבנורווגיה. עם כ-42,000 סטודנטים, מהווה מאז 2016 האוניברסיטה הגדולה מבין שש האוניברסיטאות שבמדינה, כשבמקום השני אוניברסיטת אוסלו. כשם שמעיד עליה שמה, מתמקדת האוניברסיטה בטכנולוגיה ומדעי הטבע, אך מציעה מסלולים של שלושה תארים גם בהנדסה, סוציולוגיה, מדעי הרוח, אומנות ורפואה.

האוניברסיטה מפוזרת במספר בניינים ברחבי העיר, כשאחד הבניינים הראשיים מצוי על גבעת גלסהאוגן (Gløshaugen), והשני בקמפוס הנקרא דראגוול (Dragvoll). האוניברסיטה הוקמה בשנת 1996, רקטור האוניברסיטה היא אן בורג (Anne Borg) והצוות מונה כ-9,000 עובדים. האוניברסיטה חברה בברית N5T וחברה בועידת בתי הספר האירופיים לחינוך ומחקר הנדסי מתקדם.

החל משנת 2016 לאוניברסיטה קמפוס בעיר יוביק.

== ארגון אקדמי ==
כתוצאה ממיזוג האוניברסיטאות בינואר 2016, גדל מספר הפקולטות של NTNU משבע לתשע - כולל מוזיאון האוניברסיטה. תשע הפקולטות של NTNU מאורגנות ב-55 מחלקות:

=== הפקולטה להנדסה ===
* המחלקה להנדסה אזרחית וסביבתית 
* המחלקה להנדסת אנרגיה ותהליכים 
* המחלקה למדע גאוגרפי ולנפט 
* המחלקה לטכנולוגיה ימית 
* המחלקה להנדסת מכונות ותעשייה 
* המחלקה להנדסת מבנים
* המחלקה לייצור והנדסה אזרחית (ביוביק) 
* המחלקה לתפעול אוקיינוס והנדסה אזרחית (באולסון)

=== הפקולטה לטכנולוגיות מידע והנדסת חשמל ===
* המחלקה למדעי המחשב
* המחלקה להנדסת חשמל
* המחלקה למערכות אלקטרוניות
* המחלקה לקיברנטיקה הנדסית
* המחלקה למדע כללי
* המחלקה לאבטחת מידע וטכנולוגיית תקשורת
* המחלקה למדעי המתמטיקה
* המחלקה לתקשוב ומדעי הטבע (באולסון)
* המחלקה להנדסת תוכנה לתואר שני
* המחלקה לעיצוב גרפי

=== הפקולטה למדעי הטבע ===
* המחלקה לביולוגיה
* המחלקה למדעי המעבדה הביו-רפואית
* המחלקה לביוטכנולוגיה ומדעי המזון
* המחלקה להנדסה כימית
* המחלקה לכימיה
* המחלקה למדע והנדסת חומרים
* המחלקה לפיזיקה
* המחלקה למדעי הביולוגיה באולסון

=== הפקולטה לאדריכלות ועיצוב ===
* המחלקה לאדריכלות ותכנון
* המחלקה לאדריכלות וטכנולוגיה
* המחלקה לעיצוב
* האקדמיה לאמנות בטרונדהיים

=== הפקולטה לכלכלה וניהול ===
* המחלקה לכלכלה
* המחלקה לכלכלה תעשייתית וניהול טכנולוגיה
* המחלקה לעסקים בין-לאומיים
* בית הספר למנהל עסקים של NTNU

=== הפקולטה לרפואה ומדעי הבריאות ===
* המחלקה לרפואה קלינית ומולקולרית
* המחלקה למחזור והדמיה רפואית
* המחלקה לבריאות הנפש
* המחלקה לנוירו-רפואה ומדעי התנועה
* המחלקה לבריאות הציבור וסיעוד
* מכון קוולי למדעי המוח המערכות
* המחלקה למדעי הבריאות ביוביק 
* המחלקה למדעי הבריאות באולסון

=== הפקולטה למדעי החברה והחינוך ===
* המחלקה לחינוך ולמידה לאורך החיים
* המחלקה לגאוגרפיה
* המחלקה לפסיכולוגיה
* המחלקה לאנתרופולוגיה חברתית
* המחלקה לעבודה סוציאלית
* המחלקה לסוציולוגיה ומדע המדינה
* המחלקה להכשרת מורים

=== הפקולטה למדעי הרוח ===
* המחלקה ללימודי אמנות ומדיה
* המחלקה ללימודים היסטוריים
* המחלקה ללימודי תרבות בין-תחומיים
* המחלקה ללשון וספרות
* המחלקה למוזיקה
* המחלקה לפילוסופיה ולימודי דת

=== מוזיאון האוניברסיטה ===
* המחלקה לארכאולוגיה ותולדות התרבות
* המחלקה להיסטוריה של הטבע

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
מדעים וטכנולוגיה
קטגוריה:טרונדהיים: מבנים
קטגוריה:ועידת בתי הספר האירופיים לחינוך ומחקר הנדסי מתקדם
קטגוריה:טרונדהיים: חינוך
גמלוס

גמלוס
טיבריוס יוליוס קיסר נירון (10 באוקטובר 19–38) הידוע בכינויו גמלוס, היה אציל רומאי מן השושלת היוליו-קלאודית. הקיסר אוגוסטוס היה דודו מדרגה שלישית (אח של סבתו רבתא, אוקטביה), הקיסר טיבריוס היה סבו מצד האב, הקיסר קליגולה היה בן דודו מצד אמו, הקיסר קלאודיוס היה דודו מצד אמו, והקיסר נירון היה הבן של בת-דודתו, אגריפינילה.

== תולדות חייו ==
גמלוס נולד בשנת 19, אמו הייתה ליווילה בתו של נירון קלאודיוס דרוסוס ואנטוניה הצעירה ואביו היה דרוסוס יוליוס קיסר בנו של הקיסר טיבריוס. מכיוון שאחיו התאום מת בינקותו הוא קיבל את הכינוי "גמלוס" (התאום).

אביו של גמלוס מת בנסיבות חשודות בשנת 23 וגמלוס התפוגג לאלמוניות וזכה להתעלמות מהמשפחה הקיסרית ומסבו טיבריוס. על כך תעיד העובדה שהוא קיבל את הטוגה וירליס כשהגיע לגיל שמונה עשרה בשנת 37, ארבע שנים לאחר המועד המקובל.

אמו של גמלוס הוצאה להורג בשנת 31 לאחר שהתגלה שהיא הייתה, ביחד עם מפקד המשמר הפרטוריאני סיאנוס שהיה מאהבה, חלק מקשר שנועד להדיח את הקיסר מן השלטון ולהמליך את סיאנוס, ייתכן כעוצר לגמלוס. באותו הזמן החלו לצוץ שמועות על כך שאביו האמיתי של גמלוס היה סיאנוס.

בזמן הזה טיבריוס החל להתייחס ולקרב אליו את נכדו, אולם המקורות העתיקים חלוקים בשאלת כוונותיו האמיתיות. טקיטוס ופילון האלכסנדרוני גורסים שטיבריוס תכנן להפוך את גמלוס ליורשו אולם התוכנית לא יצאה אל הפועל בשל חוסר וניסיונו והעובדה שהקיסר נפטר זמן קצר אחר כך בעוד שסווטוניוס גורס שטיבריוס שנא את גמלוס מפני שהוא חשד שהוא לא באמת נכדו. דיו קסיוס מציג גרסה מאוזנת וטוען שטיבריוס העדיף את קליגולה כיורש כתוצאה מניסיונו ומהעובדה שהיה לו ספקות באשר למוצאו של גמלוס.

כשטיבריוס נפטר ב-16 במרץ 37 קליגולה עלה לשלטון כיורשו, אולם בעת קריאת צוואתו של טיבריוס לפני הסנאט התגלה כי הוא ייעד את גמלוס להיות קיסר שותף יחד עם קליגולה. קליגולה אמנם נהג בנועם עם גמלוס ואף אימץ אותו כבן, אולם במקביל הוא ביטל את צוואתו של טיבריוס וכעבור שנה חיסל את גמלוס מפני שראה בו איום.

== קישורים חיצוניים ==

קטגוריה:רומאים בתקופת הקיסרות
קטגוריה:השושלת היוליו-קלאודית
קטגוריה:ילידי 19
קטגוריה:נפטרים ב-38
אשוט השני קורופלאטס

אשוֹט השני קורופלאטס (גאורגית: აშოტ II კურაპალატი, אשוֹט II קוּראפּאלאטי, 937-954) היה נסיך גאורגי משושלת בגרטיוני שנשא בתואר הביזנטי קורופלאטס . אשוט היה בנו השני של אדרנסה הרביעי ואחיו הצעיר של דוד השני , שהיה נסיך גאורגי של ענף כארתלי משושלת בגרטיוני האיברית. כיוון שלדוד השני לא היה יורש ממין זכר, ירש אותו אשוט כמלך ממלכת האיברים בשנת 937. אף על פי שטכנית היורש היה דוד, הוא לא קיבל את התואר הביזנטי קורופלאטס והוענק לו התואר 'מגיסטרוס' תואר ביזנטי נמוך יותר.

בתקופת כהונתו של אשוט, חיבר גיאורגי מרצ'ולה את הוויטה, "חיי גריגול חאנדזתלי הקדוש". אשוט תמך באופן פעיל בהתפתחות הנזירות בטאו-קלארג'תי ובנה מחדש את הכנסייה הראשית המנזר באופיזה . אשוט מת ללא יורש ואדמותיו ותאריו עברו לאחיו המלך סומבט הראשון .

== הערות שוליים ==

קטגוריה:מלכי גאורגיה 
קטגוריה:שושלת בגרטיוני 
קטגוריה:טאו-קלארג'תי
קטגוריה:נפטרים ב-954
סטרלה

סְטְרִלָה (קרי סְטְרִי֫לָה) היא מילה ברוסית (Стрела) שפירושה חץ. השם ניתן לאמצעים שונים מתוצרת ברית המועצות ורוסיה.

==הערות שוליים==
ים אוחוצק

ים אוחוצק או בתעתיק מדויק ים אוחוטסק (ברוסית: Охо́тское мо́ре) הוא ים שולי בצפון-מערב האוקיינוס השקט המשתרע בין חצי האי קמצ'טקה במזרח, האיים הקוריליים בדרום-מזרח, האי הוקאידו (שבצפון יפן) בדרום, והאי סחלין וחופה המזרחי של סיביר במערב. הוא קרוי על שם אוחוצק, היישוב הרוסי הראשון במזרח הרחוק הרוסי. ביפנית הים היה קרוי מסורתית "הוקאי" (北海), שמשמעותו "הים הצפוני". מכיוון שמונח זה משמש כעת לתיאור הים הצפוני באירופה, השתנה השם ל"אוהוצוקו-קאי" (オホーツク海), תעתיק של השם הרוסי.
== היסטוריה ==
מגלי הארצות הרוסים איוואן מוסקביטין ווסילי פויארקוב היו האירופאים הראשונים שהגיעו לים אוחוצק ברבע השני של המאה ה-17.

בחורף ההפלגה בים אוחוצק קשה ולעיתים בלתי אפשרית עקב קרחונים רבים הנוצרים בשל הזרמת מים מתוקים רבה משפך נהר האמור אל הים, המורידה את מליחות המים ומעלה את נקודת קפיאתם. פרט להוקאידו, הים מוקף מכל עבריו בשטחים שבשליטת רוסיה, ולכן נחשב לרוב תחת ריבונותה.

עד סוף מלחמת העולם השנייה היה ים אוחוצק אזור דיג יפני ולצי היפני היו בסיסים בים. בסוף מלחמת העולם השנייה הכריזה ברית המועצות מלחמה על יפן ונטלה ממנה את השליטה בים אוחוצק.

במהלך המלחמה הקרה התרחשו בים אוחוצק מספר מבצעים מוצלחים של הצי האמריקאי להאזנה לכבלי תקשורת תת-ימית של הצי הרוסי. שם גם הופלה בשנת 1983 טיסה 007 של קוריאן אייר על ידי מטוס קרב סובייטי. הצי הסובייטי הפסיפי השתמש בים אוחוצק כבסיס בטוח לצוללות טילים בליסטיים, אסטרטגיה הננקטת גם כיום על ידי רוסיה.

במרכז הים נמצא חור הבוטן, אזור לגביו הייתה עד 2014 מחלוקת טריטוריאלית בין רוסיה לאומות המאוחדות.

בים אוחוצק זוהו 29 שדות נפט וגז לאורך המדף היבשתי. כלל עתודות הנפט בים נאמדות בכ-3.5 מיליארד טונות של שווה ערך נפט, מתוכן 1.2 מיליארד טונות נפט ו-1.5 מיליארד מ"ק גז טבעי.

הנמל הגדול ביותר בים אוחוצק הוא בעיר מגדן.

==קישורים חיצוניים==

* 

==הערות שוליים==

אוחוצק
אוחוצק
אוחוצק
אוחוצק
קטגוריה:חבל מנהלי קמצ'טקה: גאוגרפיה
קטגוריה:מחוז סחלין: גאוגרפיה
קטגוריה:הוקאידו: גאוגרפיה
קטגוריה:הצפון פסיפי הממוזג